
**** 

****

****

**Τι είναι το πρόγραμμα YOUTH POWER**

Το πρόγραμμα **YOUTH POWER** αποτελεί μια ολοκληρωμένη παρέμβαση ***πρόληψης συμπεριφορών υψηλού κινδύνου*** για παιδιά που βρίσκονται στην προεφηβεία. Το παιδαγωγικό και επιστημονικό του πλαίσιο βασίζεται στο μοντέλο **Ανάπτυξης Δεξιοτήτων Ζωής** (Life Skills) και στις **αρχές της Κοινωνικής και Συναισθηματικής Μάθησης** (Social & Emotional Learning). Απευθύνεται σε μαθητές της ***Ε’ και ΣΤ’ Δημοτικού που βρίσκονται στην μεταβατική φάση της προεφηβείας.*** Υλοποιείται από την Ελληνική Εταιρεία Εφηβικής Ιατρικής (Ε.Ε.Ε.Ι.) [www.youth-med.gr](http://www.youth-med.gr), σε συνεργασία με την Μονάδα Εφηβικής Υγείας (Μ.Ε.Υ.), Β΄ Παιδιατρική Κλινική Παν/μίου Αθηνών, Νοσοκομείο Παίδων «Π & Α Κυριακού»[www.youth-health,gr](http://www.youth-health,gr)***.***

**Στόχοι του Προγράμματος**

Το πρόγραμμα στόχο έχει, μέσω της βιωματικής προσέγγισης, να βοηθήσει τους συμμετέχοντες μαθητές:

-να αποκτήσουν γνώσεις αναφορικά με μια πλειάδα συμπεριφορών υψηλού κινδύνου, όπως είναι οι **εξαρτησιογόνες ουσίες και εξαρτητικές συμπεριφορές** *(κάπνισμα, αλκοόλ,* υπερβολική ενασχόληση με τυχερά παιχνίδια), **διαδικτυακές συμπεριφορές υψηλού κινδύνου και σχολικό εκφοβισμό**

- να τους δώσει τη δυνατότητα να εξασκηθούν και να αποκτήσουν **δεξιότητες** που θα τους θωρακίσουν ψυχικά απέναντι στις παραπάνω προκλήσεις (όπως η ανάπτυξη υγιούς αυτοεκτίμησης, στρατηγικών αντίστασης, η διαχείριση σχέσεων

και συναισθημάτων, η καλλιέργεια κριτικής σκέψης κτλ)

-να αποκτήσουν ένα **θετικό τρόπο σκέψης** που θα τους κινητοποιήσει στην υιοθέτηση στάσεων και συμπεριφορών που διασφαλίζουν μια υγιή και ισορροπημένη ζωή.

**Το Ινστιτούτο Εκπαιδευτικής Πολιτικής (ΙΕΠ) έχει ήδη εγκρίνει την υλοποίηση του προγράμματος YOUTHPOWER στα σχολεία της Πρωτοβάθμιας Εκπαίδευσης**

**Εκπαίδευση Εκπαιδευτών (Training of Trainers ToT) του Προγράμματος YOUTH POWER**

Το πρόγραμμα **YOUTHPOWER** μπορεί να εφαρμοστεί μόνο από εκπαιδευτικούς που έχουν εκπαιδευτεί στην υλοποίηση του προγράμματος μέσα από μια εξειδικευμένη βιωματική εκπαίδευση.

**Διάρκεια εκπαίδευσης** : 10 ώρες

**Θεματολογία :**

* Εφηβεία, Αναπτυξιακό πλαίσιο Συμπεριφορών Υψηλού Κινδύνου ΣΥΚ
* Διερεύνηση της έννοιας του ρίσκου/κίνδυνου στην εφηβεία
* Παράγοντες Κινδύνου
* Ο ρόλος της Πρόληψης
* Παρουσίαση του εκπαιδευτικού υλικού **«YOUTHPOWER»**
* Ενίσχυση της συνοχής της ομάδας
* Γνωριμία με το υλικό - Ομάδες εργασίες
* Εφαρμογή- Αξιολόγηση του Προγράμματος - Εξοικείωση με τις προτεινόμενες φόρμες αξιολόγησης –ερωτηματολόγια

**Τεχνικές εκπαιδευτικού σεμιναρίου:**

* Παιχνίδι ρόλων
* Εικαστικά μέσα
* Διεργασία σε μικρές ομάδες
* Συζήτηση σε κύκλο
* Δραστηριότητες ενεργοποίησης
* Καταιγισμός Ιδεών
* Μελέτη περιπτώσεων κτλ
* Ερωτηματολόγιο

**Συνεργασία κατά την εφαρμογή του Προγράμματος**

Με την ολοκλήρωση του επιμορφωτικού σεμιναρίου οι εκπαιδευτικοί θα λάβουν βεβαίωση συμμετοχής ενώ όσοι το εφαρμόσουν θα λάβουν στα σχολεία τους το σύνολο του υλικού που περιλαμβάνει:

1. **Εγχειρίδιο του Εκπαιδευτικού**
2. **Τετράδιο του Μαθητή**
3. **Οδηγό για Γονείς**
4. **Ερωτηματολόγια Αξιολόγησης**
5. **Φόρμες καταγραφής της εφαρμογής**

Επιπλέον, θα υπάρχει **στήριξη & εποπτεία των εκπαιδευτικών** που εφαρμόζουν το πρόγραμμα ώστε να διευκολυνθούν στην προσπάθεια τους να υλοποιήσουν για πρώτη φορά το πρόγραμμα. Ο τρόπος συνεργασίας θα καθοριστεί σε συνεννόηση με τους επιμορφωμένους εκπαιδευτικούς.

**5ωρο Σεμινάριο για το πρόγραμμα Youth Power**

**που διοργανώνει η Μονάδα Εφηβικής Υγείας σε συνεργασία με την Ελληνική Εταιρεία Εφηβικής Ιατρικής για Σχολικούς Συμβούλους Δημοτικής Εκπαίδευσης και Υπευθύνους Αγωγής Υγείας Πρωτοβάθμιας Εκπαίδευσης του Νομού Αττικής**

**Πληροφορίες**

* Ο χώρος διεξαγωγής του σεμιναρίου είναι το **Alba Graduate Business School:**Ξενίας 6, Αθήνα 115 28
* Χρόνος υλοποίησης:

**Τετάρτη 9 Νοεμβρίου 2016 και ώρες 16:00-21:00**

* Χρονικό διάστημα υποβολής αιτήσεων συμμετοχής: **έως Δευτέρα 7 Νοεμβρίου 2016**
* Στους συμμετέχοντες θα δοθεί πιστοποιητικό από το Παν/μιο Αθηνών
* **Αιτήσεις συμμετοχής** υποβάλλονται στη γραμματεία της Μονάδας Εφηβικής Υγείας στα τηλέφωνα: 210-7710824, 213-2009806, 80011 80015 ή **μέσω e-mail:** [**info@youth-health.gr**](mailto:info@youth-health.gr).
* **Επιστημονική Υπεύθυνος : Άρτεμις Τσίτσικα,** Επικ. Καθηγήτρια ΕΚΠΑ

**Συντονίστριες εργαστηρίων: Σωτηρία Μακαρώνη** Ψυχολόγος Υγείας MSc, Υπ. Διδάκτωρ της Ιατρικής Σχολής ΕΚΠΑ

**Ευαγγελία Σιαφαρίκα,** Εκπαιδευτικός MsED, MsPH, Υπ. Διδάκτωρ Ιατρικής

Σχολής ΕΚΠΑ